L 151/50
ET
Euroopa Liidu Teataja
2.6.2022
(44)
Komisjon on määruse (EÜ) nr 2111/2005 lisa kohaste ühiste kriteeriumide põhjal jõudnud järeldusele, et praegu ei ole Kasahstani lennuettevõtjate puhul alust muuta nimekirja lennuettevõtjatest, kelle suhtes kohaldatakse liidu piires tegevuskeeldu.
(45)
Liikmesriigid peaksid jätkuvalt kontrollima, et Kasahstanis serditud lennuettevõtjad järgiksid tulemuslikult asjakohaseid rahvusvahelisi ohutusstandardeid, seades prioriteediks kõigi nende lennuettevõtjate kontrollimise seisuplatsil vastavalt määrusele (EL) nr 965/2012.
(46)
Kui asjakohasest ohutusteabest ilmnevad asjaomaste rahvusvaheliste ohutusstandardite järgimata jätmise tõttu tekkinud otsesed ohutusriskid, võib komisjonil osutuda vajalikuks võtta määruse (EÜ) nr 2111/2005 kohased lisameetmed.
Moldova lennuettevõtjad (47)
2021. aasta novembris jäeti komisjoni rakendusmäärusega (EL) 2021/2070 (9) määruse (EÜ) nr 474/2006 A lisast välja Moldova lennuettevõtjad, välja arvatud lennuettevõtjad Air Moldova, Aerotranscargo ja Fly One, keda ei ole kunagi kantud A ega B lisasse.
(48)
Moldova tsiviillennundusamet (edaspidi „CAAM“) esitas 31. märtsi 2022. aasta kirjas teavet ja ajakohastatud teavet ohutusjärelevalve kohta ajavahemikul 2021. aasta novembrist kuni 2022. aasta märtsini.
Lisaks 2021. aasta septembris toimunud liidu kohapealse kontrollkäigu alusel välja töötatud parandusmeetmete kava ajakohastamisele sisaldas CAAMi esitatud teave ka Moldova riikliku lennundusalase õigusraamistiku viimaste muudatustega seotud ajakohastusi.
(49)
Komisjon on pärast saadud teabe ja dokumentide läbivaatamist seisukohal, et kõiki 2021. aasta septembris toimunud kohapealsest kontrollkäigust tulenevaid allesjäänud avatud tähelepanekuid on edukalt käsitletud ja need võib lugeda lahendatuks.
Tehtud edusamme silmas pidades peab komisjon piisavaks, kui CAAM esitab igal aastal ajakohastatud teabe, kuni osutub vajalikuks otsustada teisiti.
(50)
Komisjon on määruse (EÜ) nr 2111/2005 lisa kohaste ühiste kriteeriumide põhjal jõudnud järeldusele, et praegu ei ole Moldova lennuettevõtjate puhul alust muuta nimekirja lennuettevõtjatest, kelle suhtes kohaldatakse liidu piires tegevuskeeldu.
(51)
Liikmesriigid peaksid jätkuvalt kontrollima, et Moldovas serditud lennuettevõtjad järgiksid tulemuslikult asjakohaseid rahvusvahelisi ohutusstandardeid, seades prioriteediks kõigi Moldovas serditud lennuettevõtjate kontrollimise seisuplatsil vastavalt määrusele (EL) nr 965/2012.
(52)
Kui asjakohasest ohutusteabest ilmnevad asjaomaste rahvusvaheliste ohutusstandardite järgimata jätmise tõttu tekkinud otsesed ohutusriskid, võib komisjonil osutuda vajalikuks võtta määruse (EÜ) nr 2111/2005 kohased lisameetmed.
Pakistani lennuettevõtjad (53)
2007. aasta märtsis lisati komisjoni määrusega (EÜ) nr 235/2007 (10) määruse (EÜ) nr 474/2006 B lisasse lennuettevõtja Pakistan International Airlines, mis hiljem kustutati sealt 2007. aasta novembris komisjoni määrusega (EÜ) nr 1400/2007 (11).
(54)
Pakistani lennundusministri 24. juuni 2020. aasta avaldusest selgus, et suur hulk Pakistani tsiviillennundusameti (edaspidi „PCAA“)poolt välja antud piloodilube on saadud pettuse teel.
(9) Komisjoni 25. novembri 2021. aasta rakendusmäärus (EL) 2021/2070, millega muudetakse määrust (EÜ) nr 474/2006 seoses nimekirjaga lennuettevõtjatest, kelle suhtes kohaldatakse liidu piires tegevuskeeldu või tegevuspiiranguid (ELT L 421, 26.11.2021, lk 31).
(10) Komisjoni 5. märtsi 2007. aasta määrus (EÜ) nr 235/2007, millega muudetakse määrust (EÜ) nr 474/2006, millega kehtestatakse ühenduse nimekiri lennuettevõtjatest, kelle suhtes kohaldatakse ühenduse piires tegevuskeeldu (ELT L 66, 6.3.2007, lk 3).
(11) Komisjoni 28. novembri 2007. aasta määrus (EÜ) nr 1400/2007, millega muudetakse määrust (EÜ) nr 474/2006, millega kehtestatakse ühenduse nimekiri lennuettevõtjate kohta, kelle suhtes kohaldatakse ühenduse piires tegevuskeeldu (ELT L 311, 29.11.2007, lk 12).